

ที่ ปส ๐๒๑๑/80 สำนักงานกลุ่มโรงเรียนพระปริยัติธรรม

 แผนกสามัญศึกษา กลุ่มที่ ๑๑

 ๕๐ ถ.กรุงศรีนอก ต.ในเมือง

อ.เมือง จ.สุรินทร์ ๓๒๐๐๐

 ๑๗ มิถุนายน 2559

เรื่อง การบันทึกข้อมูลระบบสารสนเทศทางการศึกษา EIS และโปรแกรมจัดเก็บข้อมูลรายบุคคล e-Citizen

เรียน ผู้อำนวยการโรงเรียนพระปริยัติธรรม แผนกสามัญศึกษา กลุ่มที่ ๑๑ ทุกโรง

สิ่งที่ส่งมาด้วย ๑. แผ่นบันทึกข้อมูล EIS และ e-Citizen จำนวน ๑ แผ่น ๒. คำอธิบายการกำหนดหมายเลขประจำตัวประชาชน ๑๓ หลัก

 ด้วยแผนปฏิบัติการด้านข้อมูลสารสนเทศ ประจำปีการศึกษา 2559 ของเทคโนโลยีสารสนเทศและการสื่อสาร ได้กำหนดให้ทุกหน่วยงานทั้งในและนอกสังกัดกระทรวงศึกษาธิการที่รับผิดชอบด้านการศึกษา บันทึกข้อมูลลงในโปรแกรมระบบสารสนเทศทางการศึกษา (EIS) และโปรแกรมจัดเก็บข้อมูลรายบุคคล (e-Citizen) ส่งให้ศูนย์เทคโนโลยีสารสนเทศและการสื่อสาร ตามระยะเวลาที่กำหนด(ภายในมิถุนายน 2559) เพื่อเป็นฐานข้อมูลกลางสำหรับการพัฒนาการศึกษาระดับประเทศ ประกอบด้วย ข้อมูลรายละเอียดสถานศึกษา นักเรียน ครูและบุคลากรทางศึกษา ซึ่งได้ปฏิบัติต่อเนื่องทุกปีการศึกษา

 ในการนี้ สำนักงานกลุ่มโรงเรียนพระปริยัติธรรม แผนกสามัญศึกษา กลุ่มที่ ๑๑ จึงขอความ อนุเคราะห์ผู้อำนวยการโรงเรียนได้มอบเจ้าหน้าที่ที่รับผิดชอบข้อมูลและดำเนินการบันทึกข้อมูล ส่งสำนักงาน กลุ่มที่ ๑๑ **ภายในวันที่ 30 มิถุนายน 2559** เพื่อจักได้ตรวจสอบและหลอมรวมส่งศูนย์เทคโนโลยีสารสนเทศและการสื่อสาร สำนักงานปลัดกระทรวงศึกษาธิการ

 จึงเรียนมาเพื่อทราบและขอความร่วมมือมา ณ โอกาสนี้

 เรียนมาด้วยความนับถือ

 

 (พระครูปริยัติกิจธำรง) ประธานกลุ่มโรงเรียนพระปริยัติธรรม แผนกสามัญศึกษา กลุ่มที่ ๑๑

สำนักงานกลุ่มที่ ๑๑

โทรศัพท์. ๐ ๔๔๖๒ ๑๗๖๒ ๐ ๔๔๕๑ ๓๙๓๕

โทรสาร ๐ ๔๔๖๒ ๐๓๐๒

<http://www.group-11> com

 **คำอธิบายการกำหนดหมายเลขประจำตัว ๑๓ หลักสำหรับนักเรียนต่างสัญชาติ
 ที่ไม่มีเลขประจำตัวประชาชน (ใช้สำหรับโปรแกรม e-Citizen) ให้กำหนด ดังนี้**

**---------**

 หลักที่ ๑ ใช้ ๐ หมายถึง นักเรียนที่ไม่มีเลขประจำตัวประชาชน

หลักที่ ๒ – ๓ ใช้ ๗๐ หมายถึง รหัสสำนักงานพระพุทธศาสนาแห่งชาติ
 หลักที่ ๔ – ๕ ใช้ รหัสจังหวัด (ตามประกาศกระทรวงมหาดไทย)

หลักที่ ๖ – ๗ หมายถึง กลุ่มโรงเรียนพระปริยัติธรรม แผนกสามัญศึกษา (มี ๑๔ กลุ่ม)

หลักที่ ๘ – ๙ ใช้ลำดับโรงเรียนในจังหวัดนั้น ๆ

หลักที่ ๑๐ – ๑๑ หมายถึง ปีการศึกษาที่นักเรียนเข้าเรียน
หลักที่ ๑๒ – ๑๓ หมายถึง ลำดับที่ของนักเรียนโรงเรียนนั้น (รันนิ่ง)

เช่น ๐ ๗๐ ๑๐ ๑๓ ๐๑ ๕๙ ๐๑

**หมายความว่า** นักเรียนที่ไม่มีเลขประจำตัวประชาชน สังกัดสำนักงานพระพุทธศาสนาแห่งชาติ
จังหวัดกรุงเทพมหานคร กลุ่มที่ ๑๓ ลำดับโรงเรียนที่ ๑ เข้าเรียนปีการศึกษา ๒๕๕๙ ลำดับที่ ๐๑

 \*\*\*\*\*\*\*\*\*\*\*\*\*\*\*\*\*

**หมายเหตุ** -ก่อนหน้านี้ให้ใช้อักษร G นำหน้า แต่โปรแกรมบางประเภทไม่รองรับ
 -นักเรียนต่างสัญชาติมีหนังสือเดินทางให้ใช้เลขหนังสือเดินทาง หรือเลขอื่น ๆ ที่ราชการออกให้

จากการอบรมเชิงปฏิบัติการระบบสารสนเทศด้านการศึกษา วันที่ 28-29 ส.ค. 2558 ณ จังหวัดนครพนม นายอิทธิกร ช่างสากล วิทยากร ซึ่งเป็นผู้ดูแลระบบสารสนเทศด้านการศึกษาของกระทรวงศึกษาธิการแนะนำให้นักเรียนต่างสัญชาติไปติดต่อประสานกับฝ่ายทะเบียนราษฎร์เพื่อขอเลขประจำตัว

**การกำหนดรหัสประจำตัวนักเรียน ๘ หลัก**

 จากการอบรมเชิงปฏิบัติการการใช้โปรแกรม e-Citizen ที่ผ่านมาพบปัญหาในการออกใบ ปพ.ไม่สามารถพิมพ์เลขประจำตัวนักเรียน ๑๐ หลักได้ กองพุทธศาสนศึกษา สำนักงานพระพุทธศาสนาแห่งชาติ จึงขอปรับรหัสประจำตัวนักเรียนจาก ๑๐ หลัก เป็น ๘ หลัก ตามคำแนะนำของศูนย์เทคโนโลยีสารสนเทศและการสื่อสาร สำนักงานปลัดกระทรวงศึกษาธิการ ดังนี้

หลักที่ ๑ – ๒ รหัสหน่วยงานต้นสังกัด (สำนักงานพระพุทธศาสนาแห่งชาติ)

หลักที่ ๓ – ๔ ปีที่เข้าเรียน

หลักที่ ๕ – ๘ ลำดับของนักเรียน (รันนิ่ง)

เช่น ๗๐ ๕๙ ๐๐๐๑ หมายความว่า นักเรียนรูปนี้สังกัดสำนักงานพระพุทธศาสนาแห่งชาติ เข้าเรียนปีการศึกษา ๒๕๕๙ ลำดับที่ ๐๐๐๑

 \*\*\*\*\*\*\*\*\*\*\*\*\*\*\*\*\*\*\*

**ผู้รับผิดชอบ**
นายเดชา ละลีย์ นักวิชาการศาสนาชำนาญการ ๐๘ ๗๑๖๒ ๕๘๐๕
นายชำนาญศิลป์ ก้อนแสนไชย โทร. ๐๙ ๘๖๔๒ ๙๕๑๔ e-mail : chamnansin@hotmail.com

นายวัฒนา ขำทอง โทร. ๐๘ ๑๗๓๔ ๑๑๒๕
กลุ่มการศึกษาพระปริยัติธรรม แผนกสามัญศึกษา โทร. ๐ ๒๔๔๑ ๔๕๕๒ โทรสาร. ๐ ๒๔๔๑ ๔๕๔๙